Peugah Haba Jameun
Cae, ABI DAUD
Assalamualaikum, Laju uloen kheun
Loen kirem saleum, keu Cek Medya
Para pemirsa, Kota ngon kampung
Loen kirem saleum, loen peu mulia
Aneuk cempala, Ateuh bak kuyun
Na aneuk Tiyung, Ateuh bak Ara
Saboh cae nyo, jino uloen kheun
Peugah haba jameun, Nama judul nya
Bak masa jino, Cit kon peu takheun
Peugah haba jameun, Ka hilang semua
Di Masa dilee, ureung Tuha jameun
Geu yu urut Rung, Geupeugah haba
Sambil peugah haba, Rung geuyu urut
Bak Aneuk miet cut cut, Atau Balita
Bandum gembira, Aneuk miet cut cut
Oh, teubit kentut, Khem ube raya
Haba – geupeugah, Bandum manfaat
Jeut keu – ibarat, sotem peuguna
Walau pun lucu, Haba riwayat
Aso – Lam Kitab, oh geu calitra
Dan – yang lain lom, pih hampir lenyap
Peugah Hikayat, pih ka – jareung na
Di masa dilee, keubit –meu leuha that
Peugah Hikayat, Rata Desa na
Ladoem Hikayat, leupah that hayeu
Hikayat Putro bungsu, Ngon Malem Diwa
Ladoem Hikayat, Pih hayeu – leupah
Laju – geu peugah, Kisah Madang drya
Ladoem – geupeugah, Hikayat Perang Sabi
Geu jak perang – kafir, Bila Agama
so so – yang syahid, Dalam perang sabi
Geubri Bidadari, dalam syurga
Jan na – acara, Kenduri sunatan
Sampai lhee – malam, Geu peugah Hikayat
Oh – geu undang syeh, Pih kon sembarangan
Yang – jago keumarang, Suara pih mangat
Tamu dum Teuka, Ramai kon wayang
Inong – Agam, Jak – deungo Hikayat
Ureung – Po Rumoh, Pih leupah senang
Na – geu sediakan, ie – Makanan se – ala kadar
Meunan keuh jameun, Ureung dum Kompak
Keubit that galak,Bak keramaian
Bak jameun dilee, ureung bersatu
Nanggroe pih Makmue, dan lagi Aman
Ateuh bak panjo, Beurago – meusu
Aneuk Leuk Kutru, Ateuh bak Mamplam
Oh no meumada, Cae nyo satu
Oh – Minggu – u keu, uloen sambungkan
Saleum mulia, uloen ba laju
Phoen that lon tuju, Keu syeh Sofyan
Pih hana lupa, Saleum hormat
Kepada Cut Hab, serta Cek Man
Keu Yah Muda, saleum uloen bri
Keu Tgk. Fuadi, dan Septiawan
Keu Subki Patek, saleum uloen bri
Keu Tgk. Asnawi, Loen kirim salam
Wassalam
Dari ABI DAUD, SAMAHANI
KUTA MALAKA
Catatan: Semula cae ini tulisan tangan Abi Daud, lalu dikomputerkan!.
Bale Tambeh, malam Jeumeu’at, 13 Khanduri Bu 1437/13 Sy’akban 1437 H/19 Mei 2016, poh 10.30 malam, T.A. Sakti. (Cae ini telah disenandungkan dalam acara “Cae Bak Jambo” AcehTV tadi malam- malam Senin, 22 Mei 2016).
ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn bjn_Latn zsm_Latn ace_Latn